《过徐州有感》
明代·江源

使旌又向彭城过，细柳薰风旧路蹊。舟棹下洪湍水恶，仆夫牵缆和歌齐。

沐猴人去遗墟在，放鹤亭空落日低。我欲凭高望京国，白云烟树眼中迷。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。